cyanic-selkie/wikianc huggingface dataset:
Fly from Here
ისტორია
Fly from Here არის ჯგუფის პირველი სტუდიური ალბომი 2001 წლის დისკის Magnification შემდეგ. აგრეთვე ეს არის პირველი დისკი, რომელიც ჩაიწერა ვოკალისტ ბენუა დევიდის მონაწილეობით, ჯონ ანდერსონის გარეშე. 2008 წლამდე, სანამ Yes-ს შეუერთდებოდა, დევიდი გამოდიოდა ჯგუფთან Close to the Edge - კანადურ კოლექტივთან, რომელიც Yes-ის სიმღერებს რამდენიმე წლის მანძილზე ასრულებდა. იგი 1999 წლიდან ასევე არის კანადურ ჯგუფ Mystery-ს ვოკალისტი.
ტრევორ ჰორნი, რომელიც ალბომზე Drama (1980) და მის შემდგომ ტურნეზე მთავარი ვოკალისტის მოვალეობას ასრულებდა და შემდეგი ალბომის, 90125 (1983) პროდიუსერი და დისკის Big Generator (1987) თანაპროდიუსერი იყო, დაბრუნდა ახალ ალბომზე სამუშაოდ. Drama-ს პერიოდის მუსიკოსი ჯეფ დაუნზი (კლავიშებიანი საკრავები) ასევე დაბრუნდა ჯგუფში, ვინაიდან იგი ოლივერ უეიკმენმა დატოვა. თუმცა, უეიკმენი ასევე მუშაობდა ახალ სიმღერებზე.
ალბომის სასათაურო კომპოზიცია ეფუძნება სიმღერას, რომელიც 30 წელიწადზე მეტი ხნის წინ დაიწერა. დაუნზმა და ჰორნმა დემო-ჩანაწერი „We Can Fly from Here“ ჯერ კიდევ 1980 წელს წარადგინეს, სანამ ჯგუფს შეუერთდებოდნენ. პირველად ნომერი შესრულდა ჯგუფის რეპეტიციებზე ბილ ბრუფორდის მონაწილეობით (დასარტყმელი საკრავები). მოგვიანებით იგი ჩაიწერა Yes-ის მიერ, არ იქნა შეტანილი Drama-ში, მაგრამ სრულდებოდა 1980 წლის საკონცერტო ტურნეს ფარგლებში. ამ პერიოდის ცოცხალი ჩანაწერი შეტანილია კრებულში The Word Is Live (2005). 1981 წელს Yes დროებით დაიშალა. ჰორნმა და დაუნზმა სიმღერის კიდევ ერთი დემო-ვერსია, ორნაწილიანი სუიტის სახით ჩაწერეს ჯგუფის The Buggles მეორე ალბომში Adventures in Modern Recording (1981) შესატანად. მაგრამ იგი არც ამ ალბომში შოხვედრილა. დემო წარმოდგენილია მის 2010 წლის ახალ გამოცემაში.
Yes-ის საბოლოო ვერსიაში პირველი და მეორე ნაწილი ეფუძნება ადრეულ ჩანაწერებს. სკუაირის თანახმად, ეს არის Yes-ის რიგით მეთხუთმეტე ეპიკური კომპოზიცია, პირველი ეპიკური პიესა 15 წლის შემდეგ. იგი დაახლოებით 25 წუთს გრძელდება.
გერჰარტ ჰაუპტმანი
ბიოგრაფია
1893 წელს ჰაუპტმანმა სასიყვარულო ურთიერთობა წამოიწყო მსახიობ მარგარეტ მარშალკთან, რის შემდეგაც მისი ცოლი შვილებლად ერთად აშშ-ში გადავიდა. ჰაუპტმანმა ფრანგულენოვანი დადგმისთვის მოამზადა დრამა „The Assumption of Hannele“, რომლის პრემიერასაც არ დასწრებია, რადგან აშშ-ში ოჯახთან ჩავიდა. საბოლოოდ, 1904 წელს მისი და ტიენემენის ურთიერთობა განქორწინებით დასრულდა. 1900 წელს ჰაუპტმანს მარგარეტ მარშალკისგან ვაჟი, ბენვენუტო შეეძინა. 1901 წლიდან ისინი ერთად ცხოვრობდნენ, ხოლო 1904 წელს დაქორწინდნენ.
1904 წელს ჰაუპტმანმა ოქსფორდის ვორსტერის კოლეჯის, ხოლო 1909 წელს ლაიფციგის უნივერსიტეტის საპატიო დოქტორის წოდება მიიღო.
Fly from Here
ისტორია
სიმღერა „Life on a Film Set“ ასევე ეფუძნება The Buggles-ის დემოს „Riding a Tide“, რომელიც ასევე მოხვდა Adventures in Modern Recording-ის 2010 წლის გამოცემაში. ახალ სიმღერებს შორის არის სტივ ჰაუს აკუსტიკური „Solitaire“.
გერჰარტ ჰაუპტმანი
ბიოგრაფია
1910 წელს ჰაუპტმანის პირველი რომანი „The Fool in Christ, Emanuel Quint“ გამოქვეყნდა, რომლის პროტაგონისტი მღვდელიც ერთმანეთში ურევს მზის თაყვანისცემასა და ქრისტიანობას. 1912 წელს გამოქვეყნდა მომდევნო რომანი „Atlantis“, რომლის მიხედვითაც მომდევნო წელს დანიური უხმო ფილმი გადაიღეს.
1912 წელს ჰაუპტმანს მიენიჭა ნობელის პრემია ლიტერატურაში „დრამატული ხელოვნების დარგში ნაყოფიერი, მრავალფეროვანი და გამოჩენილი მოღვაწეობის ნიშნად". 1915 წელს მას ვილჰელმ II-მ წითელი არწივის ორდენი გადასცა. მწერალმა 1932 წელს, გოეთეს დაბადებიდან ასი წლისთავზე აშშ-ში მის შემოქმედებაზე ლექციები წაიკითხა და კოლუმბიის უნივერსიტეტის საპატიო დოქტორი გახდა.
Fly from Here
ისტორია
ჯგუფის 2011 წლის ტურნეს მსვლელობისას სრულდებოდა ოთხი სიმღერა ალბომიდან - მთლიანი „Fly From Here“, „Life on a Film Set“, „Solitaire“ და „Into the Storm“.
გერჰარტ ჰაუპტმანი
ბიოგრაფია
ჰაუპტმანი 1946 წლის 6 ივნისს ბრონქიტით გარდაიცვალა.
Fly from Here
გარეკანი
ალბომის გარეკანის ავტორია როჯერ დინი, რომელსაც ეკუთვნის ჯგუფის გარეკნების უმეტესობა. ეს არის ნახატი, დაწყებული 1970 წელს. ნახატი საბოლოოდ დასრულებული იქნა წინა გარეკნების სტილისტიკის გათვალისწინებით, მაგრამ მასზე დატოვებულია ორიგინალური ფერიის ფერები და ტექსტურა.
გერჰარტ ჰაუპტმანი
შემოქმედება
ჰაუპტმანმა სახელი გაითქვა დრამით „მზის ამოსვლის წინ“ (1889), რომლის თემა - ბურჟუაზიული ოჯახის რღვევა - მის არაერთ ნაწარმოებში დამკვიდრდა („დაზავების ზეიმი“, 1890; „მარტოხელანი“, 1891). ჰაუპტმანი გერმანული ნატურალიზმის ფუძემდებლად მიიჩნევა, თუმცა მის შემოქმედებაში თვალსაჩინოა რეალისტური ელემენტებიც, აგრეთვე პესიმისტური ინტონაცია. თემისა და სტილის მხრივ ნოვატორულად აღიარეს მისი დრამა „ფეიქრები“ (1892). ჰაუპტმანმა მრავალ ჟანრში სცადა კალამი, წერდა ლექსებს, კომედიებს, დრამებს, ზღაპრებს; აღსანიშნავია ისტორიული ტრაგედია „ფლორიან გაიერი“ (1896). პირველი მსოფლიო ომის დროს პაციფისტის პოზიცია ეკავა; ამ პერიოდში ისტორიული და მითოლოგიური თემებით გატაცებასთან ერთად გადაიხარა ირაციონალიზმისკენ (დრამები „ზამთრის ბალადა“, 1917; „თეთრი მხსნელი“, 1920; რომანი „გიჟი ქრისტეისითა - ემანუელ კვინტი“, 1910 და სხვები), ფაშიზმის წლებში დაწერა ავტობიოგრაფიული რომანი „ჩემი სიჭაბუკის თავგადასავალი“ (ტ. 1-2, 1937), დრამატული ტეტრალოგია ბერძნული ლეგენდის სიუჟეტზე (1941-1944); ნაციზმისადმი მტრული განწყობილება გამოჩნდა მის პოემაში „დიდი სიზმარი“ (1942-1943). სიკვდილის წინ 1945 წელს, აირჩიეს „კულტურბუნდის“ საპატიო პრეზიდენტად.
Fly from Here
ჩარტი
Fly From Here მოხვდა საფრანგეთის ჩარტებში 147 ადგილზე და ერთი კვირის შემდეგ 134-ემდე ავიდა. იაპონიის ჩარტებში იგი #56, ბრიტანეთში - #30, (გაიყიდა რა 5,242 ასლის ოდენობით გამოცემიდან პირველი კვირის განმავლობაში),, ხოლო შოტლანდიაში - #19 პოზიციაზე მოხვდა. ნიდერლანდებში იგი აღმოჩნდა #43, ხოლო შვედეთში - #31 ადგილზე.
გერჰარტ ჰაუპტმანი
შემოქმედება
ჰაუპტმანის შემოქმედებას ქართული საზოგადოება უკვე XX საუკუნის დასაწყისშივე იცნობდა. 1902 „მოამბის“ მე-2 - მე-4 ნომრებში გამოქვეყნდა ვინმე იან-იანის თარგმანი „დაძირული ზარი“ (დაიდგა 1915); ქართულ სცენაზე იდგმებოდა ჰაუპტმანის პიესები „დაზავების ზეიმი“ სათაურით „ავადმყოფი ხალხი“ (1901), „წავის ქურქი“ სათაურით „მელანიას ოინები“ (1903), „როზა ბერნდი“ (1904), „ფეიქრები“ (1904-1905, გამოქვეყნდა 1910), „მარტოხელანი" (1906), „ამხანაგი კრემპტონი“ (1907), „მზის ამოსვლამდე“ (1910), „ჰანელეს ამაღლება“ (1911), „მიხაელ კრამერი“ (1911), „შლუკი და იაუ“ (1912), „ვილჰელმ ჰენშელი“ (1915); 1979 „მზის ჩასვლის წინ“ დაიდგა მარჯანიშვილის სახელობის სახელმწიფო თეატრში (რეჟისორი მალხაზ  ჟვანია).
Fly from Here
ჩარტები
Fly From Here-ის დებიუტი საფრანგეთის ჩარტებში შედგა 147-ე პოზიციით. ერთი კვირის შემდეგ იგი ჩარტში 134-ე პოზიციამდე ავიდა. იაპონიის ჩარტებში ალბომმა 56-ე პოზიციამდე მიაღწია, ბრიტანეთში 30-ე იყო, , გაიყიდა რა გამოცემიდან პირველ კვირაში 5242 ასლის სახით. შოტლანდიის ჩარტში დისკმა #19 პოზიციამდე მიაღწია. ნიდერლანდებში იგი #43, ხოლო შვედეთში - #31 იყო. აშშ-ში გამოსვლისთანავე მან 36-ე პოზიცია დაიკავა, ჩამოვარდა რა 97-ე პოზიციამდე იმავე კვირაში. ამასთან, იგი იყო Talk-ის შემდეგ ჯგუფის პირველი ალბომი, რომელმაც საუკეთესო ასეულში ორი კვირა გაატარა.
გერჰარტ ჰაუპტმანი
შემოქმედება
ჰაუპტმანის შემოქმედებას მიუძღვნა წერილი კიტა აბაშიძემ სათაურით „ჰაუპტმანის ახალი პიესის გამო“ (გაზეთი "ივერია", 1906, № 7).
Fly from Here
სქოლიო
კატეგორია:2011 წლის ალბომები კატეგორია:Yes-ის ალბომები კატეგორია:Frontiers Records-ის ალბომები კატეგორია:ალბომები როჯერ დინის გარეკანის დიზაინით
გერჰარტ ჰაუპტმანი
სქოლიო
კატეგორია:გერმანელი მწერლები კატეგორია:დაბადებული 1862 კატეგორია:გარდაცვლილი 1946 კატეგორია:გერმანელი ნობელის პრემიის ლაურეატები კატეგორია:XIX საუკუნის გერმანელი დრამატურგები კატეგორია:XX საუკუნის გერმანელი დრამატურგები კატეგორია:XIX საუკუნის გერმანელი რომანისტები კატეგორია:XX საუკუნის გერმანელი რომანისტები კატეგორია:გერმანელი პოეტები კატეგორია:გერმანელი ავტობიოგრაფები კატეგორია:გერმანელი მამაკაცი პოეტები კატეგორია:გერმანელი მამაკაცი რომანისტები კატეგორია:გერმანულენოვანი პოეტები კატეგორია:გერმანელი მამაკაცი დრამატურგები კატეგორია:XIX საუკუნის მამაკაცი მწერლები კატეგორია:XX საუკუნის მამაკაცი მწერლები კატეგორია:ნობელის პრემიის ლაურეატები ანბანის მიხედვით
რევაზ გაჩეჩილაძე
ბიოგრაფია
1960 წელს ოქროს მედლით დაამთავრა თბილისის იან ამოს კომენსკის სახელობის 24-ე საშუალო სკოლა და იმავე წელს ჩაირიცხა თბილისის სახელმწიფო უნივერსიტეტის აღმოსავლეთმცოდნეობის ფაკულტეტის ისტორიულ განყოფილებაზე, რომელიც 1965 წელს დაამთავრა წარჩინების დიპლომით (სპეციალობა „აღმოსავლეთის ქვეყნების (თურქეთის) ქვეყანათმცოდნეობა“). 1965-1968 წლებში სწავლობდა თბილისის სახელმწიფო უნივერსიტეტის ეკონომიკური გეოგრაფიის კათედრის ასპირანტურაში სპეციალობით „საზღვარგარეთის ქვეყნების პოლიტიკური და ეკონომიკური გეოგრაფია“. 1973-1974 წლებში გაიარა სამეცნიერო სტაჟირება (post-doctoral study) ლონდონის უნივერსიტეტის კინგს კოლეჯში (Kings College, University of London).
1990 წელს საქართველოს მეცნიერებათა აკადემიის ვახუშტი ბაგრატიონის სახელობის გეოგრაფიის ინსტიტუტში დაიცვა დისერტაცია გეოგრაფიულ მეცნიერებათა დოქტორის სამეცნიერო ხარისხის მოსაპოვებლად თემაზე „რესპუბლიკის სოციალური გეოგრაფია (საქართველოს სსრ მასალებზე)“. სსრკ უმაღლესი საატესტაციო კომისიის მიერ ეს დისერტაცია ცნობილი იქნა საბჭოთა კავშირში იმავე გრიფით 1990 წელს დაცულ დისერტაციათა შორის საუკეთესოდ.
1968 წლიდან მუშაობდა თბილისის სახელმწიფო უნივერსიტეტის ეკონომიკური გეოგრაფიის კათედრის ასისტენტად (1969-1971 წწ.), დოცენტად (1972-1991 წწ.), პროფესორად (1991-1998 წწ., 2004 წლის 1 ოქტომბრიდან 2005 წლის 1 მარტამდე, 2009 წლის დეკემბრიდან - დღემდე), კათედრის გამგედ (1993 წლიდან 1998 წლამდე.
1980-1987 წლებში იყო პარტიულ სამუშაოზე: 1980 წელს აირჩიეს თბილისის სახელმწიფო უნივერსიტეტის პარტიული კომიტეტის მდივნად. 1981-1987 წლებში მუშაობდა საქართველოს კომპარტიის თბილისის კომიტეტის მეცნიერებისა და სასწავლებლების განყოფილების გამგედ, საქართველოს კომპარტიის ცენტრალური კომიტეტის მეცნიერებისა და სასწავლებლების განყოფილების გამგის მოადგილედ. იმავე პერიოდში შეთავსებით (ნახევარ შტატში) მუშაობდა თბილისის სახელმწიფო უნივერსიტეტში.
1987-1998 წლებში მუშაობდა საქართველოს მეცნიერებათა აკადემიის სისტემაში — საზოგადოებრივ მეცნიერებათა დარგში ინფორმაციის ცენტრის საზოგადოებრივი აზრის შესწავლის განყოფილების გამგედ, სოციოლოგიური კვლევის ცენტრის დირექტორად, დემოგრაფიისა და სოციოლოგიური კვლევის ინსტიტუტის დირექტორის მოადგილედ სამეცნიერო დარგში.
1997 წლის 1 აგვისტოდან იყო დიპლომატიურ სამუშაოზე: საქართველოს საგარეო საქმეთა სამინისტროში საერთაშორისო ორგანიზაციების დეპარტამენტის დირექტორად. 1998 წლის 19 თებერვლიდან 2004 წლის 15 სექტემბრამდე იყო საქართველოს საგანგებო და სრულუფლებიანი ელჩი ისრაელის სახელმწიფოში. 2005 წლის 26 თებერვლიდან 2009 წლის 26 თებერვლამდე — საქართველოს საგანგებო და სრულუფლებიანი ელჩი სომხეთის რესპუბლიკაში. 2009 წლის 1 მარტიდან 2010 წლის 31 ოქტომბრამდე იყო საგანგებო დავალებათა ელჩი. 2014-2016 წლებში იყო საქართველოს საგანგებო და სრულუფლებიანი ელჩი დიდი ბრიტანეთისა და ჩრდილოეთ ირლანდიის გაერთიანებულ სამეფოში, 2016-2020 წლებში -- საქართველოს საგანგებო და სრულუფლებიანიელჩი სლოვაკეთის რესპუბლიკაში.
2008 წლის 29 მარტიდან 2016 წლის აპრილამდე იყო ალექსანდრე ჯავახიშვილის სახელობის საქართველოს გეოგრაფიული საზოგადოების პრეზიდენტი. 2009 წლის აპრილში აირჩიეს საქართველოს მეცნიერებათა აკადემიის წევრ-კორესპონდენტად, ხოლო 2018 წელს -- წევრად. 1995-1997 წლებში იყო NATO-ს მეცნიერ-მკვლევარი კონკურსში მოპოვებული გრანტის საფუძველზე.
არის ავტორი 150-ზე მეტი შრომისა, მათ შორის 30-მდე მონოგრაფიისა და წიგნის ავტორი.
მიწისეული ბოჭკოვანა
მიწისეული ბოჭკოვანა (Inocybe geophylla) — სოკოს სახეობა ბოჭკოვანას გვარისა, რომლის გავრცელების არეალი მოიცავს ევროპას, აზიას, ჩრდილოეთ ამერიკას, ჩრდილოეთ აფრიკას, ავსტრალიასა და ახალ ზელანდიას.
რევაზ გაჩეჩილაძე
წინაპრები და ოჯახი
მამა — გივი გაჩეჩილაძე (1914-1974), თსუ-ის პროფესორი, ინგლისური ფილოლოგიის კათედრის გამგე, საქართველოს მწერალთა კავშირის მთარგმნელთა სექციის თავმჯდომარე, საქართველოს სახელმწიფო პრემიის ლაურეატი მეცნიერებისა და ტექნიკის დარგში. დაკრძალულია თბილისში, მწერალთა და საზოგადო მოღვაწეთა დიდუბის პანთეონში.
მიწისეული ბოჭკოვანა
შხამიანი სოკოა. შეიცავს მომწამვლელ ნივთიერება მუსკარინს. მოწამვლის სიმპტომები იწყება მიღებიდან 15-30 წუთის შემდეგ. იზრდება ერთეულებად ან დიდ ჯგუფებად წიწვოვან, ფოთლოვან და შერეულ ტყეებში, ზაფხულიდან შემოდგომამდე.
რევაზ გაჩეჩილაძე
წინაპრები და ოჯახი
დედა — ირინე კანდელაკი (1922-2015), იყო ექიმი-პედიატრი.
მიწისეული ბოჭკოვანა
სოკო პირველად აღწერა ფრანგმა მიკოლოგმა პიერ ბიულიარმა 1791 წელს როგორც Agaricus geophyllus. მიმდინარე ბინომიალური სახელწოდება მიანიჭა გერმანელმა მიკოლოგმა პაულ კუმერმა 1871 წელს.
რევაზ გაჩეჩილაძე
წინაპრები და ოჯახი
ჰყავს მეუღლე — მზია მარსაგიშვილი და ორი შვილი.
მიწისეული ბოჭკოვანა
სამეცნიერო სინონიმები:
აღწერა
ქუდის დიამეტრი — 1-3 სმ-მდე, თავიდან კონუსურ-ზარისებრი, შემდეგ — რამდენადმე გაშლილი, სიმწიფეში ახასიათებს ბორცვაკი, აბრეშუმისებრ-ბოჭკოვანია. თავიდან თეთრია, ასაკთან ერთად ოდნავ ვარდისფერი ან იისფერი ელფერით, იშვიათად მოყვითალო, კიდეებთან დახეთქილი. ზედაპირი რადიალურად ბოჭკოვანია. ბუნებაში მიწისეული ბოჭკოვანას რამდენიმე ვარიაცია არსებობს, თეთრი ფერით დაწყებული, ღია-იისფერით დამთავრებული.
ჰიმენოფორი — ფირფიტებიანი, ფირფიეტბი თხელი და ხშირი, შეზრდილი ფეხთან, თეთრი დაშვებული კიდეებით. თავიდან ნაცრისფერია, მოთეთრო, ან ყავისფერი, ასაკთან ერთად მურა ფერს იღებს. მოგვიანებით ყავისფერდება.
ფეხის სიგრძე — 2-5 სმ, სისქე — 0,2-0,5 სმ, ცილინდრული, მთლიანი, სიგრძივ-ბოჭკოვანი, მკვრივი, ძირისკენ გამსხვილებული, გლუვბოჭკოვანი, მოთეთრო, ზედა მხარეს ახასიათებს ფქვილისებრი ნაფიფქი. სიბერეში ფუყეა, თეთრი ან მოყავისფრო. საყელოს გარეშე. დაზიანებისას ფერს არ იცვლის.
რბილობი — თხელი, თეთრი, მყიფე, არასასიამოვნი გემოთი და ფქვილის ან მიწის სუნით.
სპორების ფხვნილი — მოყვითალო-მომურო ან მურა. სპორები — 8-10x4-5 მკმ, ელიფსოიდური, არათანაბარი, ღია-მომურო.
გავრცელება და ეკოლოგია
სოკო ფართოდაა გავრცელებული ევროპასა და ჩრდილოეთ ამერიკაში. გავრცელების არეალი აგრეთვე მოიცავს, აზიას, ჩრდილოეთ აფრიკას, ავსტრალიასა და ახალ ზელანდიას.
იზრდება ნიადაგზე, ერთეულებად ან დიდ ჯგუფებად წიწვოვან, ფოთლოვან და შერეულ ტყეებში, ბალახიან ადგილებში, ტყის პირებში, გზის პირებზე, პარკებში და ა.შ.
სეზონი — ივლისიდან შემოდგომამდე.
ტოქსიკურობა
შხამიანი სოკოა. ბოჭკოვანას ბევრი სხვა სახეობის მსგავსად, დიდი რაოდენობით მუსკარინს შეიცავს. მოწამვლის სიმპტომები იწყება მიღებიდან 15-30 წუთის შემდეგ და იწვევს ძლიერ ნერწყვდენას, ოფლიანობას, ცრემლდენას. დიდი რაოდენობით მიღების შემთხვევაში შეიძლება გამოიწვიოს მუცლის ტკივილი, ძლიერი ღებინება, დიარეა, სუნთქვის გაძნელება, მხედველობის დაქვეითება და უკიდურეს შემთხვევაში სიკვიდილიც კი. როგორც წესი გამოჯანმრთელება იწყება 2 საათის შემდეგ. ავადმყოფს მკურნალობენ ატროპინით. დღემდე სოკოთი გარდაცვალების არცერთი ფაქტი არაა დაფიქსირებული.
სქოლიო
კატეგორია:შხამიანი სოკოები კატეგორია:ბოჭკოვანა
შამქორის ბრძოლა
შამქორის ბრძოლა შეიძლება აღნიშნავდეს:
ჟურგია
ჟურგია, ჟვირგვა — მთის მასივი, ჩხალთის ქედის სამხრეთ-აღმოსავლეთი ნაწილი, მდინარე ჩხალთისა და მისი მარჯვენა შენაკადის ზიმის წყალგამყოფი. ყველაზე მაღალი წერტილი ზღვის დონიდან 2400 მეტრია. აგებულია შუაიურული პორფირიტებით, მათი ტუფებითა და ტუფბრექჩიებით. კალთები ციცაბოა, შემოსილია შერეული ფართოფოთლოვანი ტყით (ნაწილობრივ მუქწიწვიანებით), თხემი ნაზრელიეფიანია და დაფარულია სუბალპური და ალპური ბალახეულით.
ლიტერატურა
კატეგორია:აფხაზეთის ავტონომიური რესპუბლიკის ქედები
Neivamyrmex pilosus
Neivamyrmex pilosus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Neivamyrmex-ს გვარიდან. მიეკუთვნება Ecitoninae-ს ქვეოჯახს. .
სქოლიო
კატეგორია:ჭიანჭველები
აგლავროსი
აგლავროსი (ბერძნ. Ἄγλαυρος, ἡ) - კეკროპის ერთ-ერთი ქალიშვილთაგანი, რომელსაც ათენამ გადასცა ყუთი ახლადშობილი ერიხთონიოსით. ათენამ სასტიკად აუკრძალა ქალიშვილს ყუთის გახსნა, მაგრამ ამით უფრო დააინტერესა აგლავროსი და ამ უკანასკნელმა თავის დასთან - ჰერსესთან ერთად, მაინც გახსნა იგი. ამის გამო ათენამ დები უგონობით დასაჯა, დაბნეულები კლდეზე გადაცვივდნენ და დაიხოცნენ (სხვა მითის მიხედვით ჰერსე იყო ჰერმესის შეყვარებული. იგი დაზე ეჭვიანობის გამო ქვად იქცა). ათენის აკროპოლში არსებობდა აგლავროსის საკურთხეველი. ერთი მითის მიხედვით აგლავროსი კეკროპის ცოლი და ჰერსეს დედაა.
კატეგორია:ბერძნული მითოლოგია
Aglaulus
კანის ქვეშ (ფინური ტელესერიალი)
„კანის ქვეშ“ — ფინური სამედიცინო, მისტერიული ჟანრის ტელესერიალი, რომელიც ტელეკომპანია Nelonen გადაიღო 2016 წელს. სერიალი 1 სეზონსა და 12 ეპიზოდს მოიცავს და მასში მონაწილეობენ ცნობილი მსახიობები: ტანელი მაკელა, ელენა ლეევე და ვილეჰარდ კოლანდერი. ელენა ლეევე (სოფია სივენიუსტა) იმ კლინიკის ექთანია სადაც ღეროვანი უჯრედების კვლევის პროფესიონალი ექიმი და მამამისი ტანელი მაკელა (ჰანუ სივენიუსი) მუშაობს. სერიალში ასახულია ფინეთის ექიმების სამედიცინო ეთიკა.
გადაღებები
სერიალის გადაღებები 2015 წლის დეკემბერში დაიწყო და მთელი ზამთრის სეზონზე გაგრძელდა, თუმცა ეთერში მხოლო 2016 წლის 14 იანვარს გავიდა. სერიალის პრემიერა ტელეკომპანია Nelonen-სა და Nelonen Media-ს ეთერში შედგა. სერიალის გადაღებები მიმდინარეობდა ქალაქ ჰელსინკიში და კაჯანაში კაინუს ცენტრალურ საავადმყოფოში.
სიუჟეტი
სოფია სივენიუსი (ელენა ლეევე) მუშაობს კაინუს ცენტრალურ კლევით საავადმყოფოში ექთნად, ერთ დღეს მას ავარია მოუხდება და დაშავებულს თვითონ გადაიყვანს საავადმყოფოში. სოფიას მამა ჰანუ სივენიუსი (ტანელა მაკელა), საავადმყოფოს წამყვანი ექიმია ღეროვანი უჯრდედების დარგის სფეროში, სწორედ ის ჩაიბარებს სოფის მიერ შემოყვანილ პაციენტს ჰენრი ვარტიმას (ვილეჰარდ კოლანდერი) და გადაწყვეტს საიდუმლო კვლევების ჩატარებს ამ პაციენტზე. სოფიას ეჭვი გაუჩნდება მამის საქმიანობაში და გამოძიებას დაიწყებს და აღმოაჩენს მამის საიდუმლო კვლევებს, რომელიც ლიცენზიის გარეშე და პაციენტის დაუკითხავად ჩაატარა.
რესურსები ინტერნეტში
კატეგორია:ფინური ტელესერიალები
ედელვაისი
ედელვაისი (Edelweiß < edel — კეთილშობილი და weiß — თეთრი) (Leontopodium alpinum) — მრავალწლოვანი ბალახოვანი მცენარე რთულყავილოვანთა ოჯახისა. დაფარულია თეთრი, სქელი ბეწვით; ყვავილედი გარემოცულია გრძელი, ბეწვიანი მფარავი ფოთლებით და თეთრ ვარსკვლავს წააგავს.
იზრდება უმთავრესად ალპებში ზღვის დონიდან 1700-2300 მ. ციმბირში გვხვდება მისი ახლო მონათესავე სახეობა - ციმბირული ედელვაისი (Leontopodium sibiricum), ხოლო ჰიმალაის მთებში — ჰიმალაიური ედელვაისი (Leontopodium himalaicum). ედელვაისს აშენებენ დეკორატიული მცენარედ ბაღჩის ქვიან კუთხეებში და „ალპურ გორაკებზე“.
ლიტერატურა
კატეგორია:რთულყვავილოვანნი
გურია (ტელეკომპანია)
გურია — კერძო ტელევიზია საქართველოში, დაფუძნდა 1992 წელს. ის ერთადერთი ადგილობრივი ტელეკომპანიაა გურიაში. პირველად ეთერში გავიდა 1992 წლის 2 ნოემბერს. ტელევიზია განთავსებულია ოზურგეთში. ტელეკომპანიის მაუწყებლობა ფარავს ოზურგეთის მუნიციპალიტეტის მოსახლეობის 80%-ს და ჩოხატაურის მუნიციპალიტეტის 25%-ს.
რესურსები ინტერნეტში
კატეგორია:სატელევიზიო არხები კატეგორია:რეგიონული მედია
ზღვისუბანი
ზღვისუბნის დასახლება (ყოფ. ხევძმარის დასახლება, თემქის დასახლება) — უბანი თბილისის ჩრდილოეთ ნაწილში, ნაძალადევის რაიონში, თბილისის ზღვის მიდამოებში.
ისტორია
სახელწოდება XX საუკუნის მეორე ნახევარში გაჩნდა თბილისის წყალსაცავის („თბილისის ზღვა“) შექმნასთან დაკავშირებით, როდესაც „ზღვას“ უშუალოდ მოადგა ქალაქის განაშენიანებაც. ზღვისუბანი მოიცავს ლოტკინის გორის დასახლებას და ავჭალის მიმდებარე ტერიტორიას. საბჭოთა პერიოდში დღევანდელი უბნის ტერიტორიაზე აშენდა თბილისის ელმავალმშენებელი ქარხანა, რომლის სახელწოდების შემოკლების მიხედვით უბანსაც თემქას უწოდებდნენ. თემქის დასახლებას ჯერ ხევძმრის დასახლება, შემდეგ კი ზღვისუბნის დასახლება ეწოდა.
ზღვისუბნის მშენებლობა დაიწყო XX საუკუნის 60-იან წლებში. დაგეგმარდა 1971 და 1988 წლებში. შედგება ოთხი მიკრორაიონისაგან: I, III, IV, XI. I მიკრორაიონი მოიცავს IV, IX, X, Xა კვარტლებს, III მიკრორაიონი — I, II III, IV, V კვარტლებს, XI მიკრორაიონი — I, II, III კვარტლებს, IV მიკრორაიონი კვარტლებად არ იყოფა.
რესურსები ინტერნეტში
კატეგორია:თბილისის უბნები
დრესვიანკა (ხაროვსკის რაიონი)
სქოლიო
კატეგორია:ხაროვსკის რაიონის დასახლებული პუნქტები
ფიცრისწვერი
ფიცრისწვერი — მთა საქართველოში, კახეთის მხარეში, ახმეტის მუნიციპალიტეტში. მდებარეობს კახეთის კავკასიონის თხემზე, მდინარე ალაზნის მარცხენა შენაკადის — სტორისა და თუშეთის ალაზნის მარჯვენა შენაკადის — ხისოს ალაზნის წყალგამყოფზე. სიმაღლე ზღვის დონიდან 3150 მ. აგებულია ქვედა- და შუაიურული თიხაფიქლებით. შემოსილია სუბალპური და ალპური მდელოებით, ქვემო კალთები — წიფლნარით.
ლიტერატურა
კატეგორია:კახეთის მხარის მთები კატეგორია:კახეთის კავკასიონის მთები
ედენა (მრავალმნიშვნელოვანი)
ედენა შეიძლება აღნიშნავდეს:
თუმანიანი (ქალაქი)
თუმანიანი (სომხ. Թումանյան) — ქალაქი სომხეთში, ლორეს ოლქში. მდებარეობს მდინარე დებედის მარჯვენა ნაპირზე, ერევნიდან 152 კილომეტრში. ქალაქი ცნობილია ძველი ეკლესიებით. სახელი ეწოდა სომეხი მწერლის ჰოვანეს თუმანიანის პატივსაცემად.
რესურსები ინტერნეტში
კატეგორია:სომხეთის ქალაქები
Neivamyrmex piraticus
Neivamyrmex piraticus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Neivamyrmex-ს გვარიდან. მიეკუთვნება Ecitoninae-ს ქვეოჯახს. .
სქოლიო
კატეგორია:ჭიანჭველები
ოროგრაფია
მინი|ოროგრაფია, სქემა ოროგრაფია ( óros — მთა და grapho — აღწერა) — გეომორფოლოგიის დარგი, რომელიც აღწერს დედამიწის რელიეფის ფორმებს (ქედებს, მაღლობებს, ქვაბულებს და სხვა) და ახდენს მათ კლასიფიკაციას გარეგანი ნიშნების მიხედვით.
ქედების, ზეგნების, დაბლობების, ხეობებისა და სხვა გეოგრაფიული ობიექტების აღწერისას ეთითება ადგილმდგომარეობა, ქვეყნების ჰორიზონტის ორიენტირება, ზომები (სიგრძე, ფართობი, სიმაღლე, სიღრმე და სხვა), ზედაპირის ფორმები და ფერდობები მათი დახრილობით.
საწარმოო, საგზაო და სხვა პროექტირების დროს აუცილებელია ოროგრაფიულად საფუძვლიანად შევისწავლოდ მოცემული ტერიტორია.
ლიტერატურა
კატეგორია:გეომორფოლოგია
ჯორჯ დალასი
ჯორჯ დალასი (George Mifflin Dallas; დ. 10 ივლისი, 1792 — გ. 31 დეკემბერი, 1864) — ამერიკელი პოლიტიკოსი, აშშ-ის სენატორი და აშშ-ის მე-11 ვიცე-პრეზიდენტი ჯეიმზ ნოქს პოლკის ადმინისტრაციაში.
რესურსები ინტერნეტში
კატეგორია:აშშ-ის ვიცე-პრეზიდენტები კატეგორია:აშშ-ის სენატორები კატეგორია:ფილადელფიის მერები კატეგორია:დაბადებული 10 ივლისი კატეგორია:დაბადებული 1792 კატეგორია:გარდაცვლილი 31 დეკემბერი კატეგორია:გარდაცვლილი 1864
Français Pour Une Nuit
Français Pour Une Nuit (ინგლ.: French For One Night) — ამერიკული მძიმე მეტალ ჯგუფ მეტალიკის საკონცერტო DVD, რომელიც ჩაიწერა 2009 წლის 7 ივლისს საფრანგეთში. გამოიცა სამ ფორმატში მხოლოდ საფრანგეთში. თუმცა, მიუხედავად ამისა საკმარისი რაოდენობის ეგზემპლარი გამოიცა იმისათვის, რომ ეს გამოცემა ჩვეულებრივად ჩაითვალოს.
სქოლიო
კატეგორია:2009 წლის ვიდეო ალბომები კატეგორია:მეტალიკის ვიდეო ალბომები კატეგორია:მეტალიკის საკონცერტო ალბომები კატეგორია:2009 წლის საკონცერტო ალბომები
მაკალელონი
სქოლიო
კატეგორია:კესონის მუნიციპალიტეტები
ჟღელე
ჟღელე — ხეობა ისტორიულ დვალეთში (ამჟამად ჩრდილოეთ ოსეთის შემადგენლობაში). ჟღელის ხეობაში მიედინება მდინარე მამისონისწყალი. აქაა მცირე ხევები, საიდანაც საქართველოში — რაჭასა და ქართლში გადადის. 1711 წელს, დვალეთში ლაშქრობის დროს, მეფე ვახტანგ VI-მ ჟღელე გადაიარა. ვახუშტი ბაგრატიონი (XVIII საუკუნე) ჟღელეს ახასიათებს როგორც მნიშვნელოვნად დასახლებულ ხეობას.
ლიტერატურა
კატეგორია:საქართველოს ხეობები
არტარეა
არტარეა — კერძო ტელევიზია საქართველოში. 2012 წლის მაისში არსებობის 20 წლის იუბილესთან დაკავშირებით, თიბისი ბანკმა შეექმნა პირველი კულტურული ფორმატის ვებპორტალი, ინტერნეტტელევიზია არტარეა. არტარეა დაფუძნდა, როგორც ინტერნეტპორტალი ხელოვნების შესახებ. 2013 წლის 25 დეკემბრიდან არტარეა მაუწყებლობს როგორც საკაბელო ტელევიზია. „არტარეას“ თავდაპირველად, „თიბისი ბანკის“ სპონსორობით შეიქმნა. ამჟამად კომპანია დამოუკიდებლად მუშაობს და მის გადაცემებს სხვადასხვა ორგანიზაციები, მათ შორის, საქართველოს კულტურის სამინისტრო აფინანსებს.
რესურსები ინტერნეტში
კატეგორია:სატელევიზიო არხები
ტირიფისებრნი
ტირიფისებრნი (ლათ. Salicaceae) — ფოთლომცვივან ორლებნიან მცენარეთა ოჯახი. ორსახლიანი ხეები ან ბუჩქებია. აქვთ მარტივი, მორიგეობით განლაგებული ფოთლები, წვრილი, მჭადა ყვავილებად შეკრებილი ყვავილები, კოლოფი ნაყოფი. თესლი „აღჭურვილია“ საფრენი ბუსუსებით. აერთიანებს 3 გვარის (ვერხვი, ტირიფი და ჩოზენია) 700-მდე სახეობას, რომლებიც გავრცელებულია ჩრდილოეთ ნახევარსფეროს ზომიერი და ცივი ჰავის სარტყლებში.
საქართველოში ბუნებრივად გავრცელებულია 2 გვარი: ვერხვი და ტირიფი. ამ ოჯახის ზოგ სახეობას, როგორც ადგილობრივს, ისე ინტროდუცირებულს, ფართოდ იყენებენ გამწვანებაში და ქარსაფარ ზოლებად, მერქანს — ქაღალდის, ასანთისა და საფანერო წარმოებაში.
მთელი რიგი სახეობების ქერქი და ფოთლები მთრიმლავ ნივთიერებებს შეიცავს.
სქოლიო
კატეგორია:ტირიფისებრნი
აგლაია
მინი|200პქ|აგლაია (ცენტრში), ანტონიო კანოვას სკულპტურა აგლაია (Ἀγλαΐα) — ერთ-ერთი ქარიტთაგანი, ზევსისა და ევრინომას ქალიშვილი, ნერევსის დედა. ჰესიოდეს „თეოგონიაში“ — ჰეფესტოსის ცოლი. ჰეპესტოს უშვა 4 ქალიშვილი. ზოგიერთ ავტორის მიხედვით — ჰეპესტოს მეორე ცოლი, რომელიც ჰეპესტოს გაჰყვა აფროდიტესთან დაშორების შემდეგ.
რესურსები ინტერნეტში
კატეგორია:ბერძნული მითოლოგია კატეგორია:ბერძნული ქალღმერთები კატეგორია:ნიმფები კატეგორია:ზევსის შვილები
ამერიკის კონფედერაციული შტატები
ამერიკის კონფედერაციული შტატები, ასევე კონფედერაციული შტატები, კონფედერაცია, აკშ, კ.შ. (Confederate States of America, Confederate States, Confederacy, CSA, C.S.) — აშშ-ისგან გამოყოფილი შტატების მიერ დაარსებული არაღიარებული კონფედერაცია, რომელიც დაარსდა 1861 წლის 4 თებერვალს და იარსება 1865 წლის 5 მაისამდე. კონფედერაცია აშშ-ის ღრმა სამხრეთის შვიდმა მონობის მომხრე შტატმა დააარსა, რომელთა რეგიონული ეკონომიკა ძირითადად დამოკიდებული იყო სოფლის მეურნეობაზე, განსაკუთრებით კი ბამბაზე, ეს შტატები პროდუქციის წარმოების პლანტაციურ სისტემაზე იყვნენ მოწყობილნი, რომელიც, დიდწილად მონათა შრომას ეყრდნობოდა. თითოეულმა მათგანმა შეერთებული შტატებისგან გამოყოფა გამოაცხადა, მას შემდეგ რაც 1860 წლის აშშ-ის საპრეზიდენტო არჩევნებში რესპუბლიკელთა კანდიდატმა აბრაამ ლინკოლნმა გაიმარჯვა, რომელიც ეწინააღმდეგებოდა მონობას და მის გაფართოებას. 1860 წლის მარტში ლინკოლნმა თანამდებობა ოფიციალურად დაიკავა, ერთი თვით ადრე კი კონფედერაციამ საკუთარი მთავრობა გამოაცხადა, თუმცა შეერთებული შტატების მთავრობამ კონფედერაცია და მისი მთავრობა არალეგალურად ცნო. აპრილში ომის დაწყების შემდეგ, ზემო სამხრეთის ოთხი შტატი ამერიკის შეერთებულ შტატებს გამოეყო და კონფედერაციას შეუერთდა. მოგვიანებით კონფედერაციამ მისური და კენტუკი შემოიერთა, როგორც კონფედერაციის წევრები.
შეერთებული შტატების მთავრობამ (კავშირი) შტატების გამოყოფა უარყო და კონფედერაცია არალეგიტიმურად ჩათვალა (აღიარა). აშშ-ის სამოქალაქო ომი 1861 წლის 12 აპრილს დაიწყო, მას შემდეგ რაც კონფედერანტებმა ფორტ სამტერს შეუტიეს, კავშირის მცირე ციხე-სიმაგრე, რომელიც სამხრეთ კაროლინაში, ჩარლსტონის ნავსადგურში მდებარეობდა. 1865 წლისთვის, მძიმე ბრძოლების შემდეგ, კონფედერაციული შტატების სამხედრო ძალების უმეტესობა დანებდა, რამაც საბოლოოდ ამერიკის კონფედერაციული შტატების გაუქმება (დაშლა) გამოიწვია. არცერთ უცხოურ სუვერენულ სახელმწიფოს ოფიციალურად არ უღიარებია კონფედერაციული შტატები, როგორც დამოუკიდებელი სახელმწიფო. პირიქით გაერთიანებულმა სამეფომ და საფრანგეთის იმპერიამ კონფედერაციას აგრესიული და მეომარი ქვეყნის სტატუსი მიანიჭეს. ომის ფორმალურად დასრულებამდე, ჯეფერსონ დეივისმა სინანულით თქვა, რომ კონფედერაცია 1865 წელს გაქრა.
კონტროლის ხანგრძლივობა
1861 წლის 11 მარტს შვიდმა შტატმა სამხრეთ კაროლინამ, მისისიპიმ, ფლორიდამ, ალაბამამ, ჯორჯიამ, ლუიზიანამ და ტეხასმა კონფედერაციული შტატების კონსტიტუცია მიიღეს. ახალმა კონსტიტუციამ 7 თებერვალს მიღებული კონფედერაციული შტატების დროებითი კონსტიტუცია ჩაანაცვლა, რომელშიც აღნიშნული იყო სურვილი „მუდმივ ფედერალურ მთავრობასთან“ დაკავშირებით. პრეზიდენტმა აბრაამ ლინკოლნმა აშშ-ის ყველა შტატს მოუწოდა გამოეყოთ მებრძოლები, რათა სამხრეთში ფორტ სამტერი და სხვა ფედერალური შენობები კონფედერანტებისაგან გაენთავისუბლებინათ. რის საპასუხოდაც ოთხმა მონათმფლობელმა შტატმა ვირჯინიამ, არკანზასმა, ტენესიმ და ჩრდილოეთ კაროლინამ შეერთებული შტატებისგან გამოყოფა გამოაცხადეს და კონფედერაციას შეუერთდნენ. მისური და კენტუკი წარმოდგენილნი იყვნენ პარტიზანული ფრაქციების მიერ, რა დროსაც ამ ორი შტატის ლეგიტიმური მთავრობა მხარს კავშირს უჭერდა. კონფედერაციაში ასევე შედიოდა ხუთი ცივილიზებული ტომიდან ორი და ახლად დაარსებული არიზონას კონფედერაციული ტერიტორია. მცდელობები მერილენდის გამოყოფასთან დაკავშირებით სამხედრო სასამართლოს მიერ ფედერალური მოვალეობების დაკისრებით დასრულდა. ხოლო დელავერში, მიუხედავად იმისა, რომ ისინი გამოყოფის მომხრეები იყვნენ, მცდელობისაგან მაინც თავი შეიკავეს. ვირჯინიის დასავლეთ ნაწილებში კავშირის მომხრე მთავრობამ ახალი შტატი დასავლეთ ვირჯინია დააარსა, რომელიც 1863 წლის 20 ივნისს კავშირს შეუერთდა. რიჩმონდში კონფედერაციულ მთავრობას წევრ შტატებთან ცოცხალი ძალის კონტროლთან დაკავშირებულ საკითხებში დაძაბული ურთიერთობა ჰქონდა. თუმცა დაძაბული ურთიერთობის მიუხედავად კონფედერანტებმა მაინც შეძლეს ომისთვის თითქმის მთელი თეთრკანიანი მამრობითი სქესის მოსახლეობის მობილიზება.
კონფედერაცია თითქმის სრულად აკონტროლებდა მის მიერ გამოცხადებულ ტერიტორიებს. სამოქალაქო ომის პერიოდში მოსახლეობა კონგრესის რაიონებში მუდმივად მცირდებოდა 73%-დან 34%-მდე, რისი მიზეზიც კავშირის წარმატებული სახმელეთო კამპანიები იყო, ასევე სამხრეთში შიდა წყლებზე კონტროლი და ბლოკადა სამხრეთ საზღვაო სანაპიროზე. 1863 წლის 1 იანვარს განმათავისუფლებელი პროკლამაციით კავშირმა ომის მიზნად გაერთიანებასთან ერთად მონობის გაუქმებაც დაისახა. რაც უფრო მეტად მიიწევდნენ კავშირის ძალები სამხრეთის მიმართულებით, მით უფრო მეტ მონას ანთავისუფლებდნენ პლანტაციებიდან, მათი უმეტესობა კი ჯარში ეწერებოდა კავშირის სასარგებლოდ, ზოგი ჯარისკაცად, ზოგი მეეტლედ, ზოგიც მუშად. ყველაზე აღსანიშნავი წარმატება იყო 1864 წლის „შერმანის მარში ძღვისკენ“. აკშ-ის ინფრასტრუქტურის დიდი ნაწილი განადგურდა, მათ შორის ტელეგრაფები, რკინიგზა და ხიდები. მნიშვნელოვნად დაზიანდა პლანტაციები და გზები. სამხრეთელებისთვის ქვეყნის შიგნით მოძრაობა სულ უფრო და უფრო რთული ხდებობა, დასუსტდა ეკონომიკა და არმიის მობილურობაც ნელ-ნელა იზღუდებოდა.
ამ დანაკარგებმა გადაულახავი პრობლემები შეუქმნა კონფედერაცია, სახელმწიფოში შეიქმნა ცოცხალი ძალის, ასევე მატერიალური და ფინანსური რესურსების დეფიციტი. რთული ეკონომიკური მდგომარეობისა და ერთპიროვნული მმართველობის გამო კონფედერაციის პრეზიდენტი ჯეფერსონ დეივისი და მისი ადმინისტრაცია საზოგადოებრივ მხარდაჭერას კარგავდა. 1865 წლის აპრილში ოთხწლიანი კამპანიის შემდეგ კავშირის ძალებმა რიჩმონდის აღება შეძლეს, ცოტა ხნის შემდეგ კონფედერანტი გენერალი რობერტ ლი კავშირის გენერალს ულის გრანტს დანებდა, ეს ყველაფერი კი კონფედერაციის დაშლას მოასწავებდა. 1865 წლის 10 მაისს პრეზიდენტი დეივისი შეიპყრეს და დააპატიმრეს, რათა წარმდგარიყო სასამართლოზე, სადაც მას ბრალი სამშობლოს ღალატში უნდა დასდებოდა, თუმცა სასამართლო არ გამართულა.
აშშ-ის მთავრობამ დაიწყო ხანგრძლივი პროცესი, ცნობილი როგორც რეკონსტრუქცია (რეორგანიზაცია), რომელიც რეალურად იყო მცდელობა მოეგვარებინათ სამოქალაქო ომის პოლიტიკური და საკონსტიტუციო საკითხები. მათი პრიორიტეტები იყო: გარანტია იმისა, რომ კონფედერაციული ნაციონალიზმი და მონობა საბოლოოდ მკვდარი იყო, მეცამეტე შესწორების აღსრულება, რომელიც აუქმებდა მონობას, მეტოთხმეტე შესწორების აღსრულება, რომელიც ითვალისწინებდა ორმაგ როგორც აშშ-ის ისე შტატის მოქალაქეობას და მეთხუთმეტე შესწორების აღსრულება, რომელიც თავისუფალ ადამიანს ხმის მიცემის უფლების ქონის გარანტიას აძლევდა. 1877 წლისთვის რეკონსტრუქცია საბოლოოდ დასრულდა, ყოფილი კონფედერაციული შტატები და თითოეულ მათგანში პოლიტიკური კონტროლი თანდათანობით ხელახლა ჩამოყალიბდა თეთრი სამხრეთელი დემოკრატების მიერ, რომელთა უმრავლესობაც წარსულში რეკონსტრუქციული პოლიტიკს მიერ უფლებებჩამორთმეული იყო. ომში წარმოებულმა სამხედრო მოქმედებებმა სამხრეთის ეკონომიკა გააკოტრა, დანგრეული იყო ინფრასტრუქტურა, ასევე ამოიწურა მათი რესურსებიც. რეგიონი სხვა თანამემამულე რეგიონებთან შედარებით დაბალ დონეზე დარჩა, მხოლოდ მეორე მსოფლიო ომის შემდეგ შეძლო სამხრეთმა განვითარება და წინ წამოწევა.
ისტორია
thumb|324პქ|კონფედერაციული შტატების ევოლუცია კონფედერაცია 1861 წლის მარტში მონტგომერის ხელშეკრულებით შეიქმნა (ლინკოლნის ინაუგურაციამდე) და 1865 წლამდე იარსება, 1865 წლის აპრილი, მაისის თვეებში კი კონფედერაციული შტატები დაიშალა. კონფედერაცია სამხრეთის შვიდი შტატის დელეგაციების მიერ იყო ფორმირებული, აღსანიშნავია, რომ კონფედერაციის დაარსებამდე შვიდივე შტატი შეერთებული შტატების შემადგენლობიდან ოფიციალურად გამოვიდა (თუმცა მათი გამოყოფა აშშ-ის მთავრობამ დე-ფაქტოდ სცნო). აპრილში ბრძოლების დაწყების შემდეგ, აშშ-ის ოთხმა მონათმფლობელმა შტატმა ოფიციალურად განაცხადა გამოყოფის შესახებ და კონფედერაციულ შტატებს შეუერთდნენ. მოგვიანებით ორმა შტატმა (მისურიმ და კენტუკიმ) და ორმა ტერიტორიამ კონფედერაციულ კონგრესში ოფიციალურად მიიღო ადგილი.
ბევრი თეთრკანიანი სამხრეთელი თავს სამხრეთელად უფრო მიიჩნევდა ვიდრე ამერიკელად, რის გამოც ისინი მზად იყვნენ ბოლომდე ებრძოლათ საკუთარი შტატის, რეგიონისა და ერის დამოუკიდებლობისთვის. საბოლოოდ ეს რეგიონალიზმი სამხრეთულ ნაციონალიზმში გადაიზარდა ან „საფუძვლად“ გადაიქცა. მისი არსებობის მანძილზე, კონფედერაციამ ომის სახით ყველაზე დიდი გამოცდა გაიარა. „სამხრეთული საფუძველი“ გასცდა „სახელმწიფო უფლებების“ იდეოლოგიას, სატარიფო პოლიტიკასა და შიდა განვითარებას. ეს „საფუძველი“ მხარს უჭერდა კულტურულ და ფინანსურ დამოკიდებულებას სამხრეთულ ეკონომიკაზე, რომელიც მონობაზე იყო დაფუძნებული. ომის მოახლობასთან ერთად არა მხოლოდ ეროვნულ-პოლიტიკური პარტიები გაიყვნენ, არამედ ეროვნული ეკლესიები, შტატები და ოჯახებიც კი სხვადასხვა ჯგუფებად დაიყვნენ.
1860 წლის არჩევნების დროს, არასამხრეთული შტატები, სამხრეთი კაროლინის გარდა (რომელმაც ხმის მიმცემებს არ დართო ნება პირდაპირ აერჩიათ მათი ამომრჩევლები), ერთსულოვნად უჭერდნენ მხარს ჯონ ბრეკინრიჯის (სამხრეთ-დემოკრატიული ფრაქციის არჩევანი (კანდიდატი)). ყველა სხვა შტატების ხმები კი იყოფოდა, ისინი მხარს სამი კანდიდატიდან ერთ-ერთს აბრაამ ლინკოლნს, სტივენ დუგლასსა და ჯონ ბელის უჭერდნენ. ამ კანდიდატების მხარდაჭერა, ერთობლივად (საერთო ჯამში), მნიშვნელოვანიდან სრულყოფილ უმრავლესობამდე მერყეობდა, მათ მნიშვნელოვანი წინსვლა ჰქონდათ ტეხასში 25%-ით, ასევე მისურიში 81%-ით. ყველგან იყო უმცირესობების შეხედულებები, განსაკუთრებით კი სამხრეთის ზეგანსა და პლატოს ტერიტორიებზე, განსაკუთრებული კონცენტრაცით კი დასავლეთ ვირჯინიასა და აღმოსავლეთ ტენესიში.
1860 წელს სამხრეთ კაროლინაში ჩატარებულ კენჭისყრაზე ერთხმად გადაწყდა სამხრეთის კაროლინის გამოყოფა. ამის შემდეგ, 1861 წლამდე არცერთ სამხრეთულ შტატს არ ჩაუტარებია კენჭისყრა. 1861 წელს კი კენჭისყრების ჩატარების შემდეგ არცერთ შტატს არ მიუღია გადაწყვეტილება ერთხმად, სამხრეთი კაროლინის მსგავსად. ყველა შტატში იყო მოსახლეობის ისეთი ნაწილი, რომლებიც მხარს უჭერდნენ კავშირს, აღსანიშნავია, რომ მათი რაოდენობა არც თუ ისე მცირე იყო. თუმცა, კავშირში დარჩენის მომხრედ ყოფნა, ავტომატურად არ ნიშნავდა ჩრდილოეთის მომხრედ ყოფნას. ამიტომაც მოსახლეობის ის ნაწილი, რომლებმაც მხარი კავშირში დარჩენას დაუჭირეს განსაკუთრებით ქვემო სამხრეთში, ეთანხმებოდნენ მთავარ გადაწყვეტილებას და მხარს უჭერდნენ კონფედერაციას.
ამირიკის სამოქალაქო ომი ე.წ. „ძმების ომი“ ამერიკის ტრაგედიად იქცა, სწავლულობი ამბობდნენ: „ძმა ძმის წინააღმდეგ, მამა შვილის წინააღმდეგ, ნაცნობები ნათესავების წინააღმდეგ ყველა რანგისა განუსხვავებლად“.
სქოლიო
კატეგორია:ყოფილი ქვეყნები ჩრდილოეთ ამერიკაში კატეგორია:1861 წელს შექმნილი სახელმწიფოები და ტერიტორიები კატეგორია:1865 წელს გაუქმებული სახელმწიფოები და ტერიტორიები კატეგორია:ამერიკის კონფედერაციული შტატები კატეგორია:აშშ-ის ეკონომიკის ისტორია კატეგორია:სეპარატიზმი აშშ-ში კატეგორია:ამერიკის სამოქალაქო ომის სოციალური ისტორია კატეგორია:აშშ-ის სოციალური ისტორია კატეგორია:ისტორიული სახელმწიფოები კატეგორია:აშშ-ის ისტორია კატეგორია:ამერიკის სამოქალაქო ომი
ფატიმა ვეიგა
ფატიმა ვეიგა (დ. 1957) — კაბო-ვერდეელი პოლიტიკოსი და დიპლომატი. კაბო-ვერდეს საგარეო საქმეთა მინისტრი 2002-2004 წლებში. პირველი ქალი აღნიშნულ თანამდებობაზე.
1999-2011 წლებში კაბო-ვერდეს ელჩია კუბაში. 2007 წლიდან კი აშშ-ში, პრეზიდენტ ჯორჯ უოლკერ ბუშს რწმუნებათა სიგელი გადასცა 2007 წლის 16 აგვისტოს.
სქოლიო
კატეგორია:კაბო-ვერდელი პოლიტიკოსი ქალები კატეგორია:დაბადებული 1957
რაბინი
მინი|რაბინი [[მოშე ფაინშტეინი.]] რაბინი (ძვ. ებრ. რაბი „ჩემი მოძღვარი“) — ებრაული თემის სულიერი მოძღვარი, აღჭურვილი რელიგიის, სასამართლო და აღმზრდელობითი ფუნქციებით, იუდაისტური რელიგიის კულტის მსახური. ებრაული კანონით, რაბინი შეიძლება იყოს ის, ვინც სათანადოდ არის დაუფლებული ღვთისმეტყველებას და მორწმუნეა. რაბინატის ინსტიტუტი ევროპული წარმოშობისაა, კერძოდ, მის სამშობლოდ ესპანეთი ითვლება. რაბინი საპატიო თანამდებობაა.
თავდაპირველად რაბინები გასამრჯელოს არ იღებდნენ, მხოლოდ მას შემდეგ, რაც ებრელთა რბევა, ჯვაროსნული ლაშქრობები დაიწყო და მათი ეკონომიური მდგომარეობა გაუარესდა, რაბინებს ჯამაგირი დაუნიშნეს. რაბინი არის თემში პირველი პირი და თემის წარმომადგენელი ხელისუფლების წინაშე.
ლიტერატურა
კატეგორია:იუდაიზმი კატეგორია:წოდებები
ვილჰელმ ჰაუფი
ვილჰელმ ჰაუფი (დ. 29 ნოემბერი, 1802, შტუტგარტი — გ. 18 ნოემბერი, 1827, იქვე) — გერმანელი მწერალი, გვიანდელი რომანტიკოსი. წერდა ლექსებს, ზღაპრებს, მოთხრობებს, რომანებს, სიმღერებს. მისი „ლიხტენშტაინი“ (1826, ქართული თარგმანი 1968) პირველი გერმანული ისტორიული რომანია, რომელიც შექმნილია უოლტერ სკოტის ისტორიული რომანების ყაიდაზე. ჰაუფს ეკუთვნის რომანი „კაცი მთვარეზე“ (1826), მოთხრობები „შპესარტის ფუნდუკი“ (1826), „ცნობები სატანის მემუარებიდან“ (1826-1827), „ფანტაზიები ბრემენის რატუშის სარდაფში“ (1827), „ნოველები“ (გამოქვეყნდა 1828) და სხვა.
სქოლიო
კატეგორია:დაბადებული 1802 კატეგორია:გარდაცვლილი 1827 კატეგორია:გერმანელი პროტესტანტები კატეგორია:გერმანელი პოეტები კატეგორია:გერმანელი მამაკაცი პოეტები კატეგორია:XIX საუკუნის პოეტები კატეგორია:გერმანულენოვანი პოეტები კატეგორია:XIX საუკუნის გერმანელი მწერლები კატეგორია:XIX საუკუნის გერმანელი მამაკაცი მწერლები
Neivamyrmex planidens
სქოლიო
კატეგორია:ჭიანჭველები
ალექსანდრე პენი
ალექსანდრე პენი (אלכסנדר פן; დ. 14 თებერვალი, 1906 — გ. 20 აპრილი, 1972, თელ-ავივი) — ებრაელი პოეტი. ცხოვრების რთული გზა განვლო. 1927 წლიდან გადასახლდა პალესტინაში. იყო ისრაელის კომპარტიის წევრი. ითვლება ისრაელის პოეზიაში პოლიტიკური ლექსის ფუძემდებლად. მისი მაღალმხატვრული ლექსები და პოემები მიმართულია ფაშიზმის, ექსპუატაციის წინააღმდეგ, გამსჭვალულია მშრომელთა უკეთესი მომავლის, ხალხთა ძმობისა და მშვიდობისათვის ბრძოლის პათოსით. პენი წერდა ლირიკულ ლექსებსაც. მის შემოქმედებაში დიდი გავლენა მოახდინა ვლადიმერ მაიაკოვსკის ნაწარმოებებმა, რომელთა მთარგმნელი და პოპულარიზატორიც იყო.
ლიტერატურა
კატეგორია:ებრაელი პოეტები კატეგორია:ებრაელი კომუნისტები კატეგორია:დაბადებული 14 თებერვალი კატეგორია:დაბადებული 1906 კატეგორია:გარდაცვლილი 20 აპრილი კატეგორია:გარდაცვლილი 1972
ძეწნა
ძეწნა, მტირალა ტირიფი (Salix babylonica) — ხე ტირიფისებრთა ოჯახისა. სიმაღლე 12-14 მ აღწევს. გრძლად ჩამოშვერილი წვრილი და მოქნილი ტოტები აქვს.
სამშობლოდ ჩრდილოეთ ჩინეთს ან ირანს მიიჩნევენ. ფართოდ არის კულტივირებული დედამიწის ყველა ზომიერ ოლქში. კავკასიაში (შავი ზღვის სანაპირო, თბილისი, ბაქო), ყირიმსა და უკრაინაში კულტივირებულია მისი მტირალა ფორმები. ლამაზი დეკორატიული მცენარეა. ადვილად მრავლდება კალმებით.
ლიტერატურა
კატეგორია:ტირიფისებრნი
ჰინა რაბანი ხარი
ჰინა რაბანი ხარი (حنا ربّانی کھر, Hina Rabbani Khar; დ. 19 ნოემბერი, 1977, მულტანი, პაკისტანი) — პაკისტანელი პოლიტიკოსი და ეკონომისტი. პაკისტანის საგარეო საქმეთა მინისტრი 2011-2013 წლებში. პირველი ქალი და ყველაზე ახალგაზრდა პოლიტიკოსი პაკისტანის საგარეო საქმეთა მინისტრის თანამდებობაზე.
ბიოგრაფია
დაიბადა 1977 წლის 19 ნოემბერს გავლენიანი პოლიტიკოსისა და მსხვილი პენჯაბელი მიწათმფლობელის გულამ რაბანი ხარის ოჯახში. დაამთავრა ლაჰორის უნივერსიტეტი, ხოლო შემდეგ სწავლა გააგრძელა მასაჩუსეტსის შტატის უნივერსიტეტი ამჰერსტში. მუშაობდა ეკონომიკურ საკითხებში სახელმწიფო მინისტრის თანამდებობაზე (2008-2011 წწ.).
კარიერა
2002-2008 წლებში ეროვნული ასამბლეის დეპუტატია. ამ პერიოდში იგი პერვეზ მუშარაფის პარტიის წევრია, 2008 წელს გადადის მუშარაფისადმი ოპოზიციურად განწყობილი სახალხო პარტიის შემადგენლობაში. 2008 წელს იგი კვლავ დეპუტატად აირჩიეს სახალხო პარტიის რიგებიდან. 2011 წლის 19 ივლისიდან 2013 წლის 16 მარტამდე საგარეო საქმეთა მინისტრია.
მისი მინისტრობის პერიოდში პაკისტანში გაიმართა სპარსეთის ყურის არაბული სახელმწიფოების თანამშრომლობის საბჭოსა და ისლამური თანამშრომლობის ორგანიზაციის სამიტები. თანამდებობაზე დანიშვნიდან მალევე ესტუმრა ინდოეთს და მოლაპარაკება გამართა ინდოელ კოლეგა სომანაჰალი კრიშნასთან და შეხვდა ქაშმირის სეპარატისტული მოძრაობის წარმომადგენლებს.
რესურსები ინტერნეტში
კატეგორია:დაბადებული 19 ნოემბერი კატეგორია:დაბადებული 1977 კატეგორია:პაკისტანელი პოლიტიკოსი ქალები კატეგორია:პაკისტანის საგარეო საქმეთა მინისტრები
აგრიონიები
აგრიონიები (ბერძნ. Ἀγριώνια, τὰ) - დიონისესადმი მიძღვნილი დღესასწაულები ორქომენში.
იხილეთ აგრეთვე
კატეგორია:ძველი საბერძნეთი კატეგორია:ძველბერძნული დღესასწაულები
ნელი მგალობლიშვილი
ნელი მგალობლიშვილი (დ. 23 ოქტომბერი, 1924, თბილისი — გ. მაისი, 2004) — ქართველი მსახიობი, პედაგოგი. საქართველოს სსრ სახალხო არტისტი (1990)
ბიოგრაფია
1947 წელს დაამთავრა შოთა რუსთაველის სახელობის სახელმწიფო თეატრალური ინსტიტუტი. ამავე წლიდან ცხინვალის თეატრის ქართული დასის მსახიობია, 1948-1991 წლებში მოღვაწეობდა რუსთაველის თეტრში. 1937-1988 წლებში თბილისში, ნაძალადევის რაიონის მოსწავლე-ახალგაზრდობის სასახლეში მხატვრულ კითხვას ასწავლიდა. მის მიერ შესრულებული როლებიდან აღსანიშნავია: ცხინვალის თეატრში: მარინა (ი. მოსაშვილის „სადგურის უფროსი“), ლუიზა (შილერის „ვერაგობა და სიყვარული“); რუსთაველის თეტრში: ფაიხოში (დ. ერისთავის „სამშობლო“, ესმა (გ. წერეთლის „პირველი ნაბიჯი“), ნინო გრიბოედოვა (მ. მრევლაშვილის „ნიკოლოზ ბარათაშვილი“), ძიძია (ა. ყაზბეგის „ხევისბერი გოჩა“), რუსუდანი, მზექალა, მარინე (ი. მოსაშვილის „ჩაძირული ქვები“, „გზა მომავლისა“, „საყდრის უფროსი“), შვენა (ა. აფხაიძის „არაგველები“), ცაბუ (ვ. პატარაიას „უჩა უჩარდია“), ამალია (შილერის „ყაჩაღები“), ოფელია, დეზდემონა, კორდელია (უ. შექსპირის „ჰამლეტი“, „ოტელო“, „მეფე ლირი“), ნინო (ო. ჭილაძის „აქვარიუმი“), მზევინარი (მ. აბულაძის „ვარსკვლავი ანათებს“), კეკე, შუშანა (გ. სუნდუკიანის „პეპო“), ირინე (კ. ბუაჩიძის „ეზოში ავი ძაღლია“), კიტა (ა. აღლაძის „ჩვენი ქვეყნის ქალიშვილები“), ცაბუ (შ. დადიანის „ნაპერწკლიდან“), თინა (ლ. ქიაჩელის „ტარიელ გოლუა“), ირინა გოდუნოვა (ა. პუშკინის „ბორის გოდუნოვი“) და სხვა
რესურსები ინტერნეტში
კატეგორია:დაბადებული 1924 კატეგორია:დაბადებული 23 ოქტომბერი კატეგორია:ქართველი მსახიობები კატეგორია:მსახიობები ანბანის მიხედვით კატეგორია:თბილისის თეატრისა და კინოს უნივერსიტეტის კურსდამთავრებულები კატეგორია:საქართველოს სსრ-ის დამსახურებული არტისტები კატეგორია:საქართველოს სსრ-ის სახალხო არტისტები კატეგორია:გარდაცვლილი 2004
დენის ვიერუ
დენის ვიერუ (დ. 10 მარტი, 1996, კიშინოვი) — მოლდოველი ძიუდოისტი. ასპარეზობს –66 კგ წონით კატეგორიაში. 2019 წელს მსოფლიო ჩემპიონატზე მოიპოვა ბრინჯაოს მედალი. 2019 წელს მოიგო უნივერსიადა. 2020 წელს ევროპის ჩემპიონატზე მოიპოვა ბრინჯაოს მედალი.
რესურსები ინტერნეტში
კატეგორია:მოლდოველი ძიუდოისტები
Neivamyrmex planidorsus
Neivamyrmex planidorsus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Neivamyrmex-ს გვარიდან. მიეკუთვნება Ecitoninae-ს ქვეოჯახს. .
ფრანსიშკუ ტრინკანი
ფრანსიშკუ ანტონიო მაჩადო მოტა კასტრო ტრინკანი (Francisco António Machado Mota Castro Trincão; დ. 29 დეკემბერი, 1999) — პორტუგალიელი ფეხბურთელი. პორტუგალიის ნაკრებისა და საფეხბურთო კლუბ „ბარსელონას“ საკუთრებაში მყოფი გარემარბი, იჯარის წესით ასპარეზობს ინგლისურ „ვულვზში.“ მისი დებიუტი ლა ლიგაში შედგა 2020 წლის 27 სექტემბერს. ითამაშა 12 წუთი „ვილარეალის“ წინააღმდეგ. „ბარსელონამ“ შეხვედრა ანგარიშით 4–0 მოიგო.
ტიტულები
ბარსელონა: (1)
სქოლიო
კატეგორია:დაბადებული 29 დეკემბერი კატეგორია:დაბადებული 1999 კატეგორია:ბრაგის ფეხბურთელები კატეგორია:ბარსელონის ფეხბურთელები კატეგორია:პორტუგალიელი ფეხბურთელები
ედენა
ლიტერატურა
კატეგორია:რაჭა-ლეჩხუმისა და ქვემო სვანეთის მხარის მთები
აგრიოსი
აგრიოსი (ბერძნ. Ἄγριος, ὁ) - ნერევსის ძმა, კალიდონის მეფე.
აგრიოსი ოდისევსის ძე
აგრიოსი ასევე ერქვა ოდისევსისა და კირკეს ვაჟს, ლატინოსის და ტელეგენოსის ძმას.
კატეგორია:ბერძნული მითოლოგია
1981
ნობელის პრემიის ლაურეატები
*
მარჩხობი
მარჩხობი — ზღვის ფსკერის მონაკვეთი, რომელიც უფრო ნაკლებ სიღრმეზეა, ვიდრე მის ირგვლივ მდებარე ფსკერი. ტრანსგრესიის შედეგად გაჩენილ ზღვაში მარჩხობი ხმელეთის შთენილი რელიეფის ელემენტია, ოკეანეში — ვულკანური ან მარჯნული წარმოშობისაა. თუკი ატოლი იძირება წყლის ქვეშ, წარმოიქმნება წყალქვეშა მარჩხობი (ესე იგი თავთხელი), რომელსაც ეწოდება გაიოტი ანუ ჩაძირული ატოლი. გრუნტის ხასიათის შესაბამისად, მარჩხობი შეიძლება იყოს ქვიური, ქვიშიანი, მარჯნული და სხვა. არსებობს კარბონატული და ტერიგენული მარჩხობი; პირველი ჩვეულებრივ, პლატფორმებია, რომელიც აზევებულია ოკეანის სიღრმიდან, ხოლო მეორე, აწეული დანალექებია. მარჩხობი წარმოადგენს ზღვის ბიორესურსების თავმოყრის ადგილს. ამის შესაბამისად, ზღვებისა და ოკეანეების ამგვარი რაიონები წარმოადგენს ზღვის თევზჭერის მნიშვნელოვან ობიექტს. ჩვეულებრივ მარჩხობი თევზისა და მოლუსკების სარეწი რაიონია (მაგ., დოგერ-ბენკი ჩრდილოეთის ზღვაში). მცირე სიღრმის მარჩხობი სახიფათოა გემებისათვის. მსოფლიოს უდიდესი მარჩხობია ნიუფაუნდლენდის დიდი მარჩხობი (280,000 კმ²), მნიშვნელოვანია ასევე აგულიასის მარჩხობი (116,000 კმ²) და ბაჰამის მარჩხობი (95,798.12 კმ²).
სქოლიო
კატეგორია:ფიზიკური გეოგრაფია კატეგორია:ოკეანოლოგია
Nobody Else
Nobody Else — ჯგუფ Take That-ის მესამე სტუდიური ალბომი, რომელიც გამოვიდა ბრიტანეთში 1995 წლის 5 მაისს. Nobody Else 2010 წლის ალბომ Progress-ის გამოცემამდე იყო უკანასკნელი, რომლის ჩაწერაში მონაწილეობდა რობი უილიამსი.
ისტორია
Nobody Else 1996 წელს ჯგუფის დაშლისას იყო Take That-ის უკანასკნელი სტუდიური ალბომი. წარმატება იქონია მისმა სამმა სინგლმა Sure, Back for Good და Never Forget. უკანასკნელის 1995 წლის ივლისში გამოცემის შემდეგ რობი უილიამსი ჯგუფიდან წავიდა.
ბრიტანეთში, გერმანიაში, ჰოლანდიაში, ირლანდიაში, ფინეთში, ბელგიაში, ავსტრიაში, იტალიაში და შვეიცარიაში ალბომი ჩარტების #1 ადგილზე მოხვდა. 1995 წლის 15 აგვისტოს იგი აშშ-ში გამოსცა ლეიბლმა Arista Records - სიმღერების ოდნავ განსხვავებული სიით, რომელიც მოიცავდა მანამდე გამოცემულ სინგლებსაც. ალბომის მხარდასაჭერად, ჯგუფმა ტურნე Nobody Else Tour მოაწყო, რომელიც მოიცავდა ბრიტანეთს, ავსტრალიას, ტაილანდს, სინგაპურსა და იაპონიას. ერთ-ერთი კონცერტი გამოვიდა ვიდეოჩანაწერის Nobody Else: The Movie სახით. მოგვიანებით ბრიტანეთში ალბომს ორმაგი პლატინის სტატუსი მიენიჭა.
სიმღერა All That Matters to Me შეტანილია მხოლოდ ალბომის იაპონურ გამოცემაში.
სქოლიო
კატეგორია:Take That-ის ალბომები კატეგორია:1995 წლის ალბომები კატეგორია:BMG-ის ალბომები
ადრიან გომბოცი
ადრიან გომბოცი (დ. 20 იანვარი, 1995, მურსკა-სობოტა) — სლოვენიელი ძიუდოისტი. ასპარეზობს –66 კგ წონით კატეგორიაში. 2016 წელს იასპარეზა ოლიმპიადაზე. 2017 წელს მოიპოვა ვერცხლის მედალი ევროპის ჩემპიონატზე. 2018 წელს მოიგო ევროპის ჩემპიონატი.
რესურსები ინტერნეტში
კატეგორია:სლოვენიელი ძიუდოისტები
დიაკოვსკაია (ვოლოგდის ოლქი)
დიაკოვსკაია (Дьяковская) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 12 ადამიანს შეადგენდა.
სქოლიო
კატეგორია:ხაროვსკის რაიონის დასახლებული პუნქტები
კლაგენფურტი
კლაგენფურტი (Celovec) — სიდიდით VI ქალაქი ავსტრიაში. კარინტიას ფედერალური შტატის დედაქალაქი. ის წარმოადგენს რომის კათოლიკური ეკლესიის ეპისკოპოსების რეზიდენციას. ქალაქში მდებარეობს კლაგენფურტის უნივერსიტეტი.
კლაგენფურტში მაცხოვრებელი სხვა ეროვნების რაოდენობა შემდეგნაირად გამოიყურება:
სქოლიო
კატეგორია:ავსტრიის ქალაქები
პარიზის ღვთისმშობლის ტაძარი (რომანი)
პარიზის ღვთისმშობლის ტაძარი (Notre-Dame de Paris) — ვიქტორ ჰიუგოს რომანი. მასში ასახულია XV საუკუნის პარიზის ცხოვრება. რომანის მთავარი პერსონაჟების გრძნობებისა და მოქმედების ჩვენებით ჰიუგო აყენებს ისეთ ზოგადსაკაცობრიო პრობლემებს, როგორიცაა სიყვარული, ცოდვა, სიკვდილი.
რომანი ვითარდება სამი მთავარი მოქმედი გმირის – არქიდიაკონ კლოდ ფროლოს, ზართა მრეკველ მახინჯ კვაზიმოდოსა და ულამაზესი ბოშა ქალის ესმერალდას ირგვლივ. ღვთისმსახური კლოდ ფროლო მეცნიერების რამდენიმე დარგს ფლობდა, მაღალი მდგომარეობა ეკავა საზოგადოებაში. მან სიცოცხლე შეუნარჩუნა და აღზარდა ქუჩაში ნაპოვნი ჩვილი ბავშვი კვაზიმოდო, რომელიც მასთან ერთად ცხოვრობდა პარიზის ღვთისმშობლის ტაძარში. მაგრამ ღვთისმსახური სასტიკი და დაუნდობელი აღმოჩნდა, როდესაც მისი გრძნობები ესმერალდამ უპასუხოდ დატოვა. მთავარმა დიაკონმა მის მიერ ჩადენილი მკვლელობის მცდელობა ქალს გადააბრალა და გულგრილად მიიღო მონაწილეობა ესმერალდას მიმართ სასიკვდილო განაჩენის გამოტანაში. ლამაზ, მაგრამ გულცივ, მხოლოდ პირადი კეთილდღეობისთვის მზრუნველ ეკლესიის მსახურს ჰიუგო უპირისპირებს მახინჯ, მაგრამ ლამაზი სულის მქონე კვაზიმოდოს. მას მთელი არსებით შეუყვარდა გულუბრყვილო და ნაზი ესმერალდა. როდესაც სიკვდილმისჯილი ესმერალდა სახრჩობელაზე აჰყავდათ, კვაზიმოდო თოკით დაეშვა ტაძრის სახურავიდან, აიტაცა ქალი და ელვის სისწრაფით ტაძარს შეაფარა თავი. ხოლო როდესაც ვერაგულად შეპყრობილი ესმერალდას მიმართ განაჩენი მაინც შესრულდა, მან ჯერ ტაძრის სახურავიდან გადმოაგდო ესმერალდას სიკვდილის მთავარი დამნაშავე კლოდ ფროლო, შემდეგ კი უკვალოდ დაიკარგა.
ორი წლის შემდეგ, როდესაც შემთხვევით გახსნეს ესმერალდას აკლდამა, ქალის ჩონჩხზე გადამხობილი მეორე ადამიანის ჩონჩხი ნახეს. ეს იყო კვაზიმოდო, რომელიც შევიდა ესმერალდას აკლდამაში და იქ დალია სული.
ლიტერატურა
კატეგორია:1831 წლის რომანები კატეგორია:ისტორიული რომანები კატეგორია:ვიქტორ ჰიუგოს ნაწარმოებები
ლემპირას დეპარტამენტი
ლემპირა — ჰონდურასის ერთ-ერთი დეპარტამენტი. მდებარეობს ქვეყნის დასავლეთ ნაწილში. ესაზღვრება სალვადორის რესპუბლიკას. 1943 წლამდე ეწოდებოდა გრასიასის დეპარტამენტი, დედაქალაქია გრასიასი.